**Резиме закључака**

**Први међустраначки дијалог у НСРС**

**о побољшању услова за одржавање парламентарних избора**

9-10. октобар 2019.

Први међустраначки дијалог у Народној скупштини Републике Србије одржан је 9. и 10. октобра и фокус је био на важној побољшања услова за одржавање парламентарних избора. У складу са предходним договором постигнутим са председницом Народне Скупштине Републике Србије и већином политичких група у Народној скупштини, дијалог се оджао уз посредовање Европског парламента.

У уводном излагању посредник је подсетио учеснике на извештај Европске комисије и препоруке ОДХИР-а у којима је јасно речено да постоји потреба за свеобухватном и инклузивном ревизијом правног оквира о изборима, како би се регулисали сви суштински аспекти и отклонили недостаци и правне празнине, односно, између осталог, потреба:

* да се омогући независним регулаторним телима да буду оснажени да своју улогу праћења и вршења надзора обављају проактивно и делотворно;
* да се гарантују једнаки услови за учеснике изборног процеса, обезбеди стриктно поштовање одвојености партијских од државних функција и активности
* да се хитно реши неуравнотежена медијска покривеност као и
* да се реформе припреме и спроведу на инклузиван и транспарентан начин.

На дневном реду првог међупартијског дијалога размотрена су следећа четири суштинска питања:

• разматрање недавних предлога за побољшање услова за одржавање парламентарних избора

• медији и улога РЕМ и РТС

• финансирање кампања

• образовање гласача (обука) и бирачки списак (транспарентност)

Стручни допринос дијалогу дала је владина „Радна група за сарадњу са ОЕБС и ОДИХР-ом у координацији и праћењу спровођења препорука за унапређење изборног процеса'' и стручњаци цивилног друштва из Фондације за отворено друштво (ФоСО), Центра за истраживање, транспарентност и одговорност (ЦРТА), Транспарентности Србије и Центра за слободне изборе и демократију (ЦеСИД).

Радна група је иформисала учеснике у дијалогу о првим мерама које су предузете за побољшање услова за одржавање избора, као што су:

* забрана државним службеницима да користе јавне ресурсе у сврхе политичке кампање и примена одговарајућих санкција за све такве злоупотребе;
* мере којима се Министарству државне управе и локалне самоуправе (МПАЛСГ) даје надлежност да надгледа примену одредби о спровођењу Јединственог бирачког списка;
* обука особа овлашћених за вођење и ажурирање Јединственог изборног списка и њихов капацитет за рад на новој интернет страници намењеној информисању грађана о бирачком списку;
* препоруке да РИК спроведе сву потребну обуку у припреми и спровођењу избора, укључујући обуку чланова бирачких одбора; јавна инспекција рада изборних одбора и њихове евиденције;
* регулисање међународних и домаћих посматрача избора;
* омогућити приступ изводима из изборног списка након гласања, на захтев грађана.

Од суштинског је значаја да ове иницијативе буду спроведене потпуно у складу са препорукама ОЕБС, односно ОДИХР-а.

Учесници дијалога су такође информисани о новим предлозима, укључујући, између осталог:

* измене и допуне три закона о Аганцији за борбу против корупције, финансирању политичке активности и јавним предузећима. Ове законе би требало изменити у складу са најбољим европским и међународним праксама, као и у складу са препорукама ОДХИР-а и требало би да буду предмет пуног надзора парламента
* у постојећем законодавству је потребно прецизније дефинисати правила политичког оглашавања какко би се обезбедио једнакк приступ, третман и транспарентност;
* план да Народна скупштина организује отворени састанак/јавно слушање са свим заинтересованим странама о улози и раду РЕМ, укључујући начине да разјасни његове надлежности у областима надзора, праћења, спровођења одлука и санкционисања током изборне кампање. Ово треба да резултира конретним активностима које воде побољшању његовог рада пре оджавања предстојећих избора;
* успостављање Надзорног одбора Народне скупштине за контролу електронских и штампаних медија;
* именовање недотајућих чланова у РЕМ и појашњење процедура за именовање и разрешење чланова РЕМ; у овом контекксту такође треба узети у обзир исход широког и инклузивног јавног слушања;
* план да се осигура свеобухватна обука за све званичнике који су укључени у спровођење избора, као и свеобухватна јавна кампања за унапређење информисаности гласача.
* побољшање тачности бирачког списка, укључујући јачањем и надзором над спровођењем свих закона, процедура и подзаконских аката за регулисање Јединственог бирачког списка;

Све планиране активности треба преточити у конкретне резутате. Иако су добродошле нове иницијативе, оне се не баве свим недостатцима, тако да је пре следећег међустраначког састанка средином новемембра потребно предузети кораке за даље побољшање услова за одржавање парламентарних избора. Ово се посебно односи на стварање једнаких услова за све политичке странке које учествују у изборима како би имале једнак приступ медијима, посебно јавним сервисима (РТС, РТВ). Учесници су истакли важност тога да сви такви предлози буду предмет транспарентних процедура, јавних консултација, као и предмет парламентарног надзора, пре њихове примене. Учесници су такође нагласили важност да се осигура да се за такве предлоге добије и повратна информација од ОЕБС / ОДХИР-а како би се обезбедило да су у потпуности усклађени са њиховим препорукама.

С тим у вези, учесници су вољни да наставе своје учешће у формату међустраначког дијалога како би дискутовали о напретку, као и о израженим недостацима, оствареном у побољшању услова за одржавање избора. Учесници су подстакли све институције да их обавештавају о напретку у свим овим областима пре следећег дијалога.

У складу са договором између господина Мекалистера, председника Одбора за спољне послове Европског парламента и председнице Народне скупштине, ово је била прва од три рунде дијалога које се одржавају до краја године на тему побољшања услова за одржавање парламентарних избора. Друга рунда дијалога фокусираће се на дугорочнији циљ побољшања међустраначког дијалога унутар Народне скупштине, укључујући и питања као што су измена Пословника о раду и даља ревизија изборног оквира. Следећа рунда дијалога биће одржана половином новембра у Народној скупштини.